Antidoping Norge møtte pressen på Ullevaal stadion tirsdag ettermiddag for å oppsummere et krevende år. Først dukket Steffen Kjærgaard-saken opp i høst, men den ble lagt litt på is da det begynte å storme rundt friidrettstreneren Petar Vukicevic.
- Den siste halvannen måned har friidrett og Vukicevic hatt høyeste prioritet. Som dere vet hadde vi e-postene fra 2011, og påtalenemnda så ingen grunn til å gå videre den gangen. WADA ble rutinemessig orientert, sier Anders Solheim, daglig leder i Antidoping Norge.